Meestele, mitte:
* Otsida silmsidet, endal tumedad päikeseprillid ees. See on ebaviisakas ja pelglik!
* Pöörduda valjuhäälselt kelneri poole, et tellida tütarlapsele drinki. Nii toimiti keskajal!
* Nii kaua silmitseda tütarlapse rindu, kuni ta kohmetub. Primitiivne!
* Istuda võõra tütarlapse lauda sõnadega: „Kas me pole juba varem kohtunud?” Labaseim lähenemisviis!
* Rääkida restorani- või kohvikulauas mobiiltelefoniga ja ennast sellega tähtsaks teha. Kultuurne inimene paneb selleks ajaks mobiiltelefoni hääletu peale. Pealegi ei avalda selline mobiiliga uhkeldamine naistele enam mingit muljet!
* Kavaler ei kanna kunagi daami käekotti. Seda teevad ainult venelased, kes kas ei oska üldse käituda või kipuvad üle pakkuma.
Naistele, mitte:
* Küsida kõigepealt mehe elukutset. Mõjub väga asiselt ja tagamõttega. (Ahaa, kui palju siis minu tulevane ka teenib!)
* Minna söögiasutuses laua juurde, kus istub huvipakkuv mees ja küsida talt tuld. Labane trikk!
* Vestluse ajal ühtelugu huuli niisutada. Mõjub robustse ahvatlusena, nii võib ainult üks heeringas teist võrgutada!
* Lasta midagi maha kukkuda, lootuses, et mees üles korjab ja juttu alustab. Sellist nippi tutvumiseks kasutati 19. sajandi algusaastatel!
Kirjutada oma telefoninumbrit salvrätikule või õlleklaasi alusele. Matslik komme!
Viis näpunäidet selle kohta, kuidas külge lüüa
Venelastel on selline tabav vanasõna: täkk ei karga kui mära ei indle. Kuigi võrdlus võib nii mõnelgi tunduda liiga „rammusana”, ei muuda see asja: öeldu kehtib ka inimese kohta. 84 protsenti kõigist flirtidest alustavad naised! Mees ei tee lähenemiskatseid naisele, kes mitte kui millegagi ei anna märku, et suhetest võiks asja saada. Ühel meeste hulgas korraldatud küsitluse käigus paluti neil kirjeldada, mida naine peaks tegema, kui ta tahab ühte meest oma sõrme ümber keerata. Viis kõige sagedamini esinenud vastust olid järgmised:
- Naine peaks laskma kehal rääkida. Kõnelemisel tuleks juuksed lükata seljale ja neist sõrmedega läbi lasta. Samuti võiks naine heita ühe jala üle teise ja kingaotsa kergelt kõigutada ning sellega „juhuslikult” meest puudutada.
- Vaadata mehele neli sekundit sügavalt silma ja siis jälle mujale vaadata. On soovitav seda „operatsiooni” mõne aja pärast korrata.
- Aeg-ajalt keelega üle huulte libistada, samal ajal mehele otse silma vaadates.
- Mitte rääkida ainult endast, vaid anda ka vestluspartnerile sõna.
- Vältida liiga enesekindlat esinemist. Parem oodata, kui flirdipartner teeks ise järgmise sammu.
Varjatud signaalid flirtimisel
Naisel
* Ta libistab keelega üle ülahuule
* Mehe pilku tabades viskab ühe jala üle teise
* Kohendab käega juukseid
* Vaatab meeldima hakanud mehele pika pilguga otsa.
Mehel
* Mees pakub palumata tuld või vaatab kauem kui viis sekundit naisele otsa
* Mehe hääl muutub madalamaks
* Ta pilk peatub mõneks hetkeks naise rindadel, pepul ja jalgadel.